Komission asetus (EY) N:o 1690/94, annettu 12 päivänä heinäkuuta 1994, neuvoston asetuksen (ETY) N:o 3759/92 soveltamista koskevista yksityiskohtaisista säännöistä tietyistä kalastustuotteista myönnettävän yksityisen varastoinnin tuen osalta



Virallinen lehti nro L 179 , 13/07/1994 s. 0004 - 0006

Suomenk. erityispainos Alue 4 Nide 6 s. 0093

Ruotsink. erityispainos Alue 4 Nide 6 s. 0093



KOMISSION ASETUS (EY) N:o 1690/94, annettu 12 päivänä heinäkuuta 1994, neuvoston asetuksen (ETY) N:o 3759/92 soveltamista koskevista yksityiskohtaisista säännöistä tietyistä kalastustuotteista myönnettävän yksityisen varastoinnin tuen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (), sellaisena kuin se on viimeksi muutettuna asetuksella (ETY) N:o 1891/93 (), ja erityisesti sen 16 artiklan 5 kohdan, sekä katsoo, että asetuksessa (ETY) N:o 3759/92 säädetään mahdollisuudesta myöntää tuottajajärjestöille yksityisen varastoinnin tukea mainitun asetuksen liitteessä II mainittujen tuotteiden osalta; kokemus on osoittanut, että tämän mekanismin soveltamissääntöjä, sellaisina kuin ne on säädetty komission asetuksessa (ETY) N:o 2415/89 (), sellaisena kuin se on viimeksi muutettuna asetuksella (ETY) N:o 3516/93 (), on tarpeen selkeyttää ja yksinkertaistaa, jotta niiden tehokkuus paranisi ja jotta tuottajajärjestöjen olisi helpompi käyttää niitä; tätä tarkoitusta varten tämän asetuksen on korvattava asetus (ETY) N:o 2415/89, yksityisen varastoinnin tuki voidaan myöntää, kun merkittävän ajanjakson aikana toteutuneet keskihinnat ovat määritettyjä tasoja alhaisempia; näiden hintojen määrittämi- seksi on tarpeen määrittää tuottajajärjestöjen tai niiden jäsenten tämän järjestelmän yhteydessä toteuttaman myyntihinnan käsite, olisi määritettävä asianomaisia markkinoita arvioitaessa huomioon otettava merkittävä ajanjakso, tuotteiden laadun takaamiseksi ja niiden myynnin edistämiseksi olisi määritettävä edellytykset, jotka tukeen oikeutettujen toimien on täytettävä, sekä varastoinnin ja markkinoille uudelleen saattamisen edellytykset, on täsmennettävä varastointiin liittyviä teknisiä ja taloudellisia kustannuksia, olisi määritettävä tuen myöntämisessä huomioon otettava varastointiajanjakso, tarkastusten tehokkuuden vahvistamiseksi tuen saajien on pidettävä varastokirjanpitoa; kirjanpitoon on sisällyttävä mainituissa tarkastuksissa tarvittavat tiedot, on määritettävä yksityisen varastoinnin tuen hakemista koskevat yksityiskohtaiset säännöt, on myös täsmennettävä etumaksun myöntämisen menettelyä ja vahvistettava siihen liittyvän takuun summa, olisi säädettävä, että rikkomus, jolla on rajoitettu vaikutus yksityisen varastoinnin tukijärjestelmään, ei johda hyvitysoikeuden täydelliseen poistamiseen, vaan ainoastaan hyvityksen kiinteään alentamiseen; on tarpeen säätää vakavan rikkomuksen ja petostarkoituksen seuraamuksista, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa laaditaan asetuksen (ETY) N:o 3759/92, jäljempänä "perusasetus", 16 artiklassa tarkoitetun yksityisen varastoinnin tuen myöntämistä koskevat yksityiskoh- taiset soveltamissäännöt. 2 artikla Yksityisen varastoinnin tuen myöntämisestä, myöntämisen ajanjaksosta, asianomaisista tuotteista ja tuen määrästä päätetään asetuksessa, joka annetaan perusasetuksen 32 artiklassa säädettyä menettelyä noudattaen silloin, kun todetaan, että mainitun asetuksen 16 artiklan 2 kohdassa määritetyt edellytykset on asianmukaisesti täytetty. 3 artikla 1. Perusasetuksen 16 artiklan 2 kohdassa tarkoitettujen keskihintojen määrittämisessä otetaan huomioon tuottajajärjestöjen tai niiden jäsenten ensimmäisessä yhteisössä tapahtuneessa myynnissä laskuttamat myyntihinnat. Tämä myyntihinta määritetään: - aluksesta purkamisen yhteydessä myytäville tuotteille tuotteiden ollessa aluksessa ja aluksen ollessa laiturissa, - varastoinnin yhteydessä niille tuotteille, jotka myydään sen jälkeen, kun tuottajajärjestö tai sen jäsen on varastoinut ne. 2. Perusasetuksen 16 artiklan 2 kohdassa tarkoitettu merkittävä ajanjakso on kyseisen tuotteen osalta vähintään seitsemän peräkkäistä markkinapäivää. 4 artikla 1. Yksityisen varastoinnin tuen määrä vahvistetaan kiinteästi varastoitujen tuotteiden nettopainoyksiköltä ja tukiajanjakson kalenterikuukaudelta. Se lasketaan kyseisten tuotteiden varastoinnille välttämättömiin toimiin liittyvien ja yhteisössä kuuden kyseisen tuen myöntämistä edeltävän kuukauden aikana todettujen teknisten kustannusten ja korkojen perusteella, ottamatta huomioon suurimpia kustannuksia. Yli kuukauden mittaisten varastointiaikojen osalta määrä vahvistetaan alenevasti kuukausittaisten varastointikustannusten perusteella. 2. Teknisiä kustannuksia ovat: - energiakustannukset, - varastoinnista ja varaston purkamisesta aiheutuvat työvoimakustannukset, - välittömät pakkauskustannukset. Korko määritellään perusasetuksen 9 artiklassa tarkoitetun ohjehinnan perusteella laskettua varastoitujen määrien arvoa vastaavan kiinteän pääoman yhteisössä todettujen keskimääräisten todellisten kustannusten perusteella. 5 artikla Voidakseen saada yksityisen varastoinnin tukea tietyn kalastusvuoden aikana, tuottajajärjestön on ennen kyseisen vuoden alkua säädettävä kirjallisesti, perusasetuksen 4 artiklan 1 kohdan mukaisesti, tuotantoa ja kaupan pitämistä koskevat toimenpiteet, joilla taataan, että kaikki tuottajajärjestön jäsenten kalastamat tuotemäärät asetetaan myyntiin: - tuottajajärjestön välityksellä tai - tuottajajärjestön ennalta laatimien yhteisten sääntöjen mukaisesti. 6 artikla Yksityisen varastoinnin tukea voivat saada vain myymättömät tuotteet, jotka ovat laadultaan virheettömiä, aitoja ja myyntikelpoisia, ja: a) joita varastoinnin osalta: - varastoidaan tai on varastoitu viidentoista päivän vähimmäisajanjakson ajan, joka lasketaan varastoinnin alkamispäivästä alkaen, - säilytetään tai on säilytetty sellaisissa olosuhteissa, ettei niiden laatu voi hei- ketä. Tätä tarkoitusta varten varastoinnin on tapahduttava asianmukaisissa laitoksissa, joissa varastointilämpötila on enintään 21°C, sanotun kuiten- kaan rajoittamatta jäsenvaltioiden rajoittavampia kansallisia säännöksiä tai kaupallisia sääntöjä, - varastoidaan tai on varastoitu vähintään viiden tonnin, ja Penaeidae-heimon katkarapujen osalta yhden tonnin, tasalaatuisina erinä ja pidetty erillään muista tuotteista. Varastoidut määrät tunnistetaan pakkauksiin tai pakkaus- laatikoihin kiinnitetystä etiketistä, johon on merkitty erityisesti nettopaino, varastoinnin alkamispäivä, tuotteen tyyppi sekä erän numero; b) jotka markkinoille uudelleen saattamisen osalta: saatetaan tai on saatettu uudelleen markkinoille lajin, esitystavan ja pakkauksen suhteen tasalaatuisina erinä, kussakin jäsenvaltiossa voimassa olevien ihmisravinnoksi tarkoitettujen tuotteiden kaupan pitämistä koskevien määräysten mukaisesti. 7 artikla 1. Voidakseen saada yksityisen varastoinnin tukea tuottajajärjestön on ilmoitettava kirjallisesti oman jäsenvaltionsa toimivaltaisille viranomaisille: - selvästi tunnistetut varastoidut ja markkinoille uudelleen saatetut määrät, - varastoinnin paikka sekä alkamis- ja päättymisajankohta. 2. Edellä 1 kohdassa säädetyt tiedot on ilmoitettava jäsenvaltioille viimeistään viisi päivää varastoinnin alkamis- tai päättymispäivämäärän jälkeen. 8 artikla Yksityisen varastoinnin tukeen oikeutetuiksi katsotaan ensimmäisen kuukauden osalta 6 artiklan a kohdassa vahvistetut vähimmäisedellytykset täyttävät määrät. Seuraavien kuukausien osalta oikeus tukeen lasketaan suhteessa varastoinnin todelliseen kestoon, tukisumman yksi kolmaskymmenesosa yhtä varastointipäivää kohden. Toinen varastointikuukausi alkaa kolmekymmentä päivää tuen alkamispäivämäärän jälkeen. 9 artikla 1. Asianomaisten jäsenvaltioiden on perustettava valvontajärjestelmä, jolla taataan, että niille tuotteille, joiden osalta tukea on haettu, on oikeus myöntää tukea. 2. Valvontatarkoituksessa tukeen oikeutettujen on pidettävä päivittäistä varastokirjanpitoa ja ilmoitettava kuukausittain jäsenvaltion toimivaltaisille viranomaisille valvontaa varten tarvittavat tiedot. 3. Jäsenvaltio vahvistaa, mitkä tiedot on ilmettävä varastokirjanpidosta ja mitkä tiedot on toimitettava toimivaltaisille viranomaisille. 4. Jos tuottajajärjestö antaa riippumattomalle toimijalle tehtäväksi kyseisten tuotteiden varastoinnin, tämän on pidettävä 2 kohdan mukaista varastokirjanpitoa. 10 artikla 1. Yksityisen varastoinnin tuki myönnetään asianomaiselle tuottajajärjestölle vasta sen jälkeen, kun jäsenvaltion toimivaltainen viranomainen on todennut, että määrät, joiden osalta tukea on haettu: - eivät ylitä perusasetuksen 16 artiklan 3 kohdassa tarkoitettuja rajoja, - on varastoitu ja sen jälkeen saatettu uudelleen markkinoille tässä asetuksessa määritettyjen edellytysten mukaisesti. 2. Asianomaisten tuottajajärjestöjen on esitettävä yksityisen varastoinnin tukea kos- keva hakemus jäsenvaltioiden toimivaltaisille viranomaisille viimeistään neljän kuukauden kuluttua perusasetuksen 16 artiklan 4 kohdassa vahvistetun varastointiajan päättymisestä. Tiedoista, jotka hakemuksessa on oltava, säätää jäsenvaltio. 3. Asianomaisen tuottajajärjestön pyynnöstä jäsenvaltiot myöntävät ennakkoa yksityisen varastoinnin tuesta 7 artiklan mukaisesti ilmoitettujen määrien ja ajanjaksojen osalta, edellytyksellä että tuottajajärjestö antaa takuun, jonka suuruus on vähintään 105 prosenttia ennakkoon maksetun tuen määrästä. Jäsenvaltio maksaa yksityisen varastoinnin tuen mahdollisimman pian todettuaan, että asianomainen tuottajajärjestö on siihen oikeutettu. 11 artikla 1. Jos tuottajajärjestö tai sen jäsen on rajoitetussa määrin syyllistynyt yksityisen varastoinnin tukijärjestelmää koskevaan rikkomukseen ja osoittanut kyseistä jäsenvaltiota tyydyttävällä tavalla, että ei ole tehnyt rikkomusta petostarkoituksessa eikä rikkomus johdu vakavasta laiminlyönnistä, jäsenvaltio pidättää rahasumman, joka on 10 prosenttia perusasetuksen 16 artiklan 2 kohdassa vahvistetusta käynnistyskynnyksestä, jota sovelletaan kyseisiin määriin, joille tukea aiottiin myöntää. Jäsenvaltion pidättämä summa maksetaan Euroopan maatalouden ohjaus- ja tukirahastol- le (EMOTR). 2. Kun tuottajajärjestö tai sen jäsen on syyllistynyt yksityisen varastoinnin tukijärjestelmää koskevaan rikkomukseen petostarkoituksessa, tai rikkomus johtuu vakavasta laiminlyönnistä, kyseiselle tuottajajärjestölle ei myönnetä mitään tukea kuluvan ja sitä seuraavan kalastusvuoden aikana. Edellä 10 artiklan 3 kohdassa tarkoitettu takuu menetetään. 3. Jäsenvaltioiden on ilmoitettava kuukausittain komissiolle tapaukset, joissa ne ovat soveltaneet 1 ja 2 kohtaa. 12 artikla Edellä olevan 9 artiklan mukaisesti suoritettujen tarkastusten osalta on laadittava suoritettujen tarkastusten laatua ja laajuutta koskeva kertomus, joka toimitetaan komissiolle yksityisen varastoinnin tukea koskevan hakemuksen tueksi. 13 artikla Kumotaan asetus (ETY) N:o 2415/89 1 päivästä tammikuuta 1995 alkaen. 14 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä heinäkuuta 1994. Komission puolesta Yannis PALEOKRASSAS Komission jäsen () EYVL N:o L 388, 31.12.1992, s. 1 () EYVL N:o L 172, 15.7.1993, s. 1 () EYVL N:o L 228, 5.8.1989, s. 10 () EYVL N:o L 320, 22.12.1993, s. 10